  Майя Бывальцева 2-тӥ гудырикошконлы Удмуртиын коронавирус инфекциен черлам эшшо 22 адямиез шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Черлам муртъёс пусъемын: Ижкарын – 11 адями, Алнаш ёросын – куинь, Можгаын – кык, Сарапулын, Можга, Якшур-Бӧдья, Дэри, Грак, Пичи Пурга ёросъёсын – быдэн одӥг. Туннэ нуналлы Удмуртиын оглом 2 сюрс 420 черлан учыр лабораториосын зэматэмын. 1 сюрс 961 йӧназ, 47 мурт кулӥз. Тулыспалысен элькунын коронавируслы 202 сюрс 879 эскеронъёс ортчытӥзы.  Тегъёс: Тазалык Ижкар висён Удмуртия коронавирус  